Тужбалица сестре над Његошевим одром
Што си ми се побанио?
Бане, Граде!
Те биљарду окитио,
Дични краље!
Тако диван и наресен,
Вилософе!
У цвијету од младости,
О владико!
Златна главо, света брадо,
Земље главо!
У одежде златоткане,
Златна главо!
С петраиљом и са сљаком,
Пристои ти!
Са крстима и са митром,
Свецу слико!
Као круна на икони,
Њој прилико!
Ал ћеш цркви манастиру,
Црковњаче!
На разговор са свецима,
Света главо!
Појат божју летурђију,
Божи друже!
Нашу ђачад запопљати,
Дични бане!
Ил с царима на састанку?
О наш царе!
Ал договор с краљевима?
Дични краље!
Како си се научио,
Господаре!
Што си сенат окупио?
Сјајно сунце!
Па војводе и сердаре?
Земска главо!
Капетане, и главаре?
Сунце жарко!
И биране Црногорце,
Соколове,
Благословом да их росиш,
Благодете!
Часним крстом да прекрстиш,
Златни крсте!
Да заблисташ светом сљаком,
Сунчан зраче!
Предаш тешка аманета,
Аманете!
Да те не би покорили,
Мудра главо!
Ни по смрти ка до смрти,
Бесмртниче!
Но да бране Гору Црну,
Граде краље!
Од невјерне турске руке,
Златно перје!
Пексијана и душмана.
Још одавна,
На нас често нападају,
То знаш дивно!
Наше ране позлеђују,
Некрсници!
Ал кад рате, грдно плате,
Бог је с нама!
Е је слога с помоћ бога,
Молимо га!
И бити ће, бог ће дати,
Кои може!
Е си мудро уредио
Црну Гору.
Јопет ће јој бог помоћи,
Ако бог да!
Док је Пера и Ђорђије,
О мој роде!
Твоја крила, брчна перја,
Од твог рода,
И два ступца позлаћена,
Златна круно!
Сенатура бираније,
Гласен Граде!
И јунака црногорски,
Соколова!
Убојника, образника,
И четника!
Оклопника без оклопа,
Знају Турци.
Немој им се побојати,
Немој сунце!
Но ће Перо и Ђорђије
Управљати,
Док приспије млад Данило,
Господаре!
Којега си наком себе
Оставио,
Опремио по свијету,
Наш свијете!
Да он учи мудре школе,
Мудра главо!
Но те жеља понијела,
То знам дивно!
Прије реда и времена,
Зелен боре!
До твог стрица Петра свеца,
Светитељи!
На краљеве и цареве,
Дични царе!
Од закона ришћанскога,
Закониче!
На престолне патријаре,
Мој Патрико!
Дивно ће те дочекати,
Њима благо!
У златноме столу сјести,
Златни столе!
Загрлити, почастити,
Столни Граде!
Ал те молим, ноге љубим,
Господаре!
Када будеш свецу стрицу
Уз кољено!
Често оком погледујте,
Светитељи,
На сиротну Црну Гору,
Света горо!
Шиљите им брацку слогу
И слободу,
А од бога благослове,
Дај га боже!
Да се славе и поносе,
Наш поносе!
Својом славом, моим родом,
О мој роде!

Народне песме
Лирске песме
Црна Гора